ดราก้อนบอล Z - วิกิพีเดีย

# ดราก้อนบอล Z

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...
ดราก้อนบอล Z

ดราก้อนบอล Z （「ドラゴンボールZ」, Doragonbōru Zetto ทับศัพท์จาก Dragon Ball Z, ドラゴンボールZ?） เป็นภาพยนตร์ อนิเม ภาคต่อของการ์ตูนเรื่องดราก้อนบอล เริ่มออกอากาศใน ประเทศญี่ปุ่น ทางสถานี ฟูจิทีวี ตั้งแต่วันที่ 26 เมษายน ค.ศ. 1989 ถึง 31 มกราคม ค.ศ. 1996 รวมความยาวทั้งสิ้น 291 ตอน และมีตอนพิเศษอีก 2 ตอน

## [แก้] เนื้อเรื่อง

### [แก้] การมาของชาวไซย่า

หลังจากการแต่งงานของโงคูอีก 5 ปีถัดมา ชาวไซย่าชื่อว่า ราดิซได้มายังโลก และได้มายังบ้านเต่าที่โงคูพาโงฮังมา แล้วลักพาตัวโงฮังไป โงคูและพิคโกโร่ (กลับใจเป็นคนดีแล้ว) จึงได้ตามไปเพื่อเอาตัวโงฮังคืนมา พิคโกโร่สามารถฆ่าราดิซตายได้พร้อมกับการเสียสละของโงคู ก่อนตายราดิซได้พูดว่าอีก 1 ปีชาวไซย่าที่เหลืออีก 2 คนจะมายังโลก พิคโกโร่จึงเอาตัวโงฮังไปฝึกวิชา ส่วนโงคูที่ตายไปก็ฝึกวิชาอยู่กับจ้าวพิภพ เพื่อสู้กับชาวไซย่าที่กำลังจะมาบุกโลก เท็นชินฮัง ยามูชา เกี๊ยวซ่า คุริลิน และยาจิโรเบ้ ก็ไปฝึกวิชาอยู่กับพระเจ้า

และแล้วในที่สุดชาวไซย่าก็มาถึงยังโลก โงคูได้ฆ่าชาวไซย่าชื่อนัปป้าตาย พร้อมกับการจากไปของ เท็นชินฮัง ยามูชา เกี๊ยวซ่า และพิคโกโร่ ก่อนที่โงคูจะมาถึง ชาวไซย่าอีกคนที่ชื่อเบจิต้าบาดเจ็บหนักจากการสู้กับโงคู โงฮัง คุริลิน และยาจิโรเบ้ จึงต้องถอยออกจากโลกไปก่อน เพื่อไปทำภารกิจที่ดาวนาแม็ก โงคูบาดเจ็บสาหัส จึงต้องเข้ารักษาตัวในโรงพยาบาล ส่วนโงฮัง คุริลิน และบลูม่า เดินทางตามเบจิต้าไปยังดาวนาแม็กเพื่อไปเอาดราก้อนบอลของนาแม็กมาชุบชีวิตคนที่ตาย เพราะเมื่อพิคโกโร่ตาย พระเจ้าก็ต้องตาย ดราก้อนบอลของโลกจึงหายไปด้วย

### [แก้] บุกดาวนาแม็ก

เมื่อไปถึงดาวนาแม็ก พวกโงฮังก็พบว่ามีปีศาจชื่อว่าฟรีเซอร์ ได้มาบุกดาวนาแม็ก เพราะต้องการขอพรจากดราก้อนบอลให้มีชีวิตอมตะ เบจิต้าที่ตามมา ทีหลังก็ได้ฆ่า โดโดเรีย และ ซาบอน องครักษ์ของฟรีเซอร์ตาย ส่วนพวกโงฮังได้ดราก้อนบอลมาแล้วส่วนหนึ่ง แต่ก็ถูกเบจิต้าแย่งไป พวกหน่วยรบกินิวที่ถูก ฟรีเซอร์เรียกมา ได้แย่งดราก้อนบอลจากเบจิต้ามา แต่ก็ถูกเบจิต้าฆ่าตายไปคนหนึ่ง พวกที่เหลือสู้กับ โงฮัง คุริลินและเบจิต้า ส่วนกัปตันกินิวนำดราก้อนบอลไปให้ฟรีเซอร์เพื่อรวมกับอีกส่วนที่ตนได้มา แต่ฟรีเซอร์ไม่รู้วิธีขอพร จึงไปถามชาวดาวนาแม็กที่ตนยังไม่ได้ฆ่า

ในขณะนั้นโงคูก็มาถึงดาวนาแม็ก และจัดการหน่วยรบกินิอีก 2 คนจนหมอบภายในไม่กี่กระบวนท่า หน่วยรบกินิวที่เหลือไปนำตัวกัปตันกินิวมาช่วยสู้ โดยกิ นิวได้เปลี่ยนร่างกับโงคู ทำให้โงคูที่อยู่ในร่างของกินิว ถูกเบจิต้าเล่นงานจนบาดเจ็บหนัก แต่สุดท้ายก็สามารถคืนร่างเดิมได้ โงคูเข้ารักษาตัวในเครื่องรักษาในยานของฟรีเซอร์ เมื่อเบจิต้าเผลอ โงฮัง และคุริลินจึงได้พา เด็นเด้ ชาวดาวนาแม็กที่ตนรู้จักมาขอพรให้ ซึ่งเทพมังกรของดาวนาแม็กให้พรได้ถึง 3 ข้อ (ของโลกได้แค่ข้อเดียว) แต่ชุบชีวิตคนได้เพียงข้อละ 1 คน ข้อแรกขอชุบชีวิตพิคโกโร่ ข้อสองให้พิคโกโร่มายังนาแม็ก และเมื่อจะขอข้อที่สามเบจิต้าก็มาถึงและบังคับให้ขอพรให้เขาเป็นอมตะ แต่ดราก้อนบอลกลายเป็นหินก่อนที่จะขอ เพราะผู้เฒ่าสูงสุด (คนสร้างดราก้อนบอลของนาแม็ก) หมดอายุขัย พร้อมกับการปรากฏตัวของฟรีเซอร์

เมื่อพิคโกโร่มาถึงนาแม็กได้รวมร่างกับ เนล ชาวนาแม็กที่กำลังจะตายจากการขัดขวางฟรีเซอร์ ทำให้พลังเพิ่มขึ้น แล้วมาช่วยพวกโงฮังสู้ ส่วนโงคู เมื่อรักษาตัวเสร็จก็เดินทางมาช่วย ฟรีเซอร์แปลงร่างไปจนถึงร่างสุดยอด แล้วฆ่า เบจิต้า กับ คุริลิน ตาย ทำให้โงคูโกรธจนกลายเป็นซูปเปอร์ไซย่าสู้กับฟรีเซอร์ ฟรีเซอร์เจ็บใจที่สู้โงคูไม่ได้ จึงใช้พลังตั้งเวลาระเบิดของดาวนาแม็กไว้ หวังให้โงคูระเบิดตายไปพร้อมกับดาว

อีกด้านหนึ่ง มร.โปโป้ ได้รวบรวมดราก้อนบอลของโลกที่กลับมาแล้ว แล้วขอพรให้คนที่ถูกฟรีเซอร์ฆ่าตายฟื้นคืนชีพ ทำให้ผู้เฒ่าสูงสุดฟื้นขึ้นมาอีก เดนเด้จึงขอพรจากดราก้อนบอลของนาแม็กที่เหลืออีกข้อ ให้ย้ายทุกคนบนนาแม็ก ยกเว้นฟรีเซอร์และโงคู ไปยังโลก ถึงแม้โงคูจะมีพลังมหาศาลขนาดที่สามารถฆ่าฟรีเซอร์ได้ แต่เขาก็ไว้ชีวิตฟรีเซอร์ ทว่าฟรีเซอร์กลับอาศัยความใจดีของโงคู ลอบโจมตตีโงคูข้างหลัง ทำให้โงคู จำต้องระเบิดพลังทำลายฟรีเซอร์ไปในที่สุด ส่วนตัวเขาก็นั่งยานของหน่วยรบกินิวไปตามคำสั่งบังคับอัตโนมัติของยานเพื่อช่วยตนเองก่อนดาวระเบิด

### [แก้] เด็กหนุ่มจากโลกอนาคต

เวลาผ่านมา 1 ปีเด็กหนุ่มชื่อทรังคซ์เดินทางมาจากอนาคตเพื่อแก้ไขอดีต แล้วฟรีเซอร์ที่รอดจาการระเบิดของนาแม็กเดินทางมายังโลกพร้อมกับพ่อของตนเพื่อมาฆ่าโงคู แต่ก็ถูกทรังคซ์ในสภาพของซุปเปอร์ไซย่าฆ่าตายทั้งคู่ เมื่อยานของโงคูมาถึง ทรังคซ์จึงได้เล่าเหตุการณ์ทั้งหมดให้ฟัง และบอกว่าตนเป็นลูกชายของเบจิต้ากับบลูม่า โดยบอกว่าอีก 2 ปี ตนจะเกิด และอีก 3 ปี จะมีมนุษย์ดัดแปลงมาบุกรุกเพื่อครองโลก ให้ทุกคนตั้งใจฝึกฝนวิชา แล้วให้ยาแก้โรคหัวใจแก่โงคูไว้ เพราะโงคูจะต้องตายด้วยโรคหัวใจในอนาคต แล้วทรังคซ์ก็จากไป

### [แก้] การต่อสู้กับมนุษย์ดัดแปลง

3 ปีต่อมา ทุกคนมารวมตัวกัน ณ จุดที่ทรังคซ์บอกว่ามนุษย์ดัดแปลงจะมาบุก เมื่อมนุษย์ดัดแปลงมาถึง อาการโรคหัวใจของโงคูก็กำเริบขึ้น ยามุชาจึงพาโงคูกลับไปกินยาที่ทรังคซ์ให้ไว้ เบจิต้าแปลงเป็นซูปเปอร์ไซย่า ทำลายมนุษย์ดัดแปลงหมายเลข 19 ลงได้ ส่วนหมายเลข 20 หนีไปที่ฐานลับ เพื่อปล่อยหมายเลข 16, 17, 18 ออกมาต่อสู้กับพวกเบจิต้า แต่ตัวเองกลับถูกฆ่าตาย พวกของโงคูที่เหลืออยู่สู้กับหมายเลข 16, 17, 18 แต่สู้ไม่ได้จึงแยกย้ายกันหนี ทรังคซ์มาจากอนาคตอีกครั้ง และได้พบกับคราบที่ลอกไว้ของเซล เซลเป็นปีศาจที่มาจากอนาคตเพื่อหวังได้ร่างสมบูรณ์ และการที่เซลจะได้ร่างสมบูรณ์นั้น จะต้องดูดหมายเลข 17 และ 18 เข้าไปในตัว ซึ่งสุดท้ายเซลก็ได้ร่างสมบูรณ์(เนื่องจากความบ้าของเบจิต้าที่คิดว่าจะชนะร่างสมบูรณ์ของเซลได้) และจัดศึกประลองยุทธ "เซลเกม" ขึ้นมา 9-10 วันต่อมา เซลเกมก็เริ่มขึ้น มิสเตอร์ซาตาน(แชมป์ประลองเจ้ายุทธภพคนล่าสุดได้เป็นในระหว่าง 3 ปีที่ผ่านมา)อาสาสู้คนแรกแต่ก็แพ้แบบไม่ได้ความอย่างสุดๆ โงคูสู้เป็นคนที่ 2 แต่ก็ยอมแพ้ เพราะอยากให้โงฮังเป็นคนสู้ชนะ โงฮังขึ้นเวทีสู้เป็นคนต่อไป แต่เซลปล่อยสมุนเซลออกมาจัดการพวกโงคู โงฮังโกรธจัดกลายเป็นซูปเปอร์ไซย่าขั้น 2 ฆ่าสมุนเซลตายหมด และทำใ้เซลสำรอกเอาหมายเลข 18ิ ออกมา ทำให้เซลกลับเป็น ร่าง 2 เซลจะระเบิดตัวเองแต่โงคูพาวาร์พ ไปยังดาวไคโอ ทำให้ท่านไคโอ บาบลูส และโงคูตาย แต่นิวเคลียสของเซลยังอยู่

## [แก้] ดูเพิ่ม

- ดราก้อนบอล
- ดราก้อนบอล GT

## [แก้] ลิงก์ภายนอก

- ((ญี่ปุ่น)) เว็บไซต์ ดราก้อนบอล Z ของ โตเอ แอนิเมชัน

| ดราก้อนบอล Z เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ดราก้อนบอล Z ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%94/%E0%B8%A3/%E0%B8%B2/%E0%B8%94%E0%B8%A3%E0%B8%B2%E0%B8%81%E0%B9%89%E0%B8%AD%E0%B8%99%E0%B8%9A%E0%B8%AD%E0%B8%A5_Z_8633.html".

หมวดหมู่: ดราก้อนบอล | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Català
- Deutsch
- English
- Español
- Suomi
- Français
- Magyar
- Italiano
- 日本語
- Bahasa Melayu
- Nederlands
- Norsk (bokmål)
- Polski
- Português
- Svenska
- 中文